
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2023. gada 21. novembra noteikumos Nr. 676 "Eiropas Savienības kohēzijas politikas programmas 2021.–2027. gadam 4.3.6. specifiskā atbalsta mērķa "Veicināt nabadzības vai sociālās atstumtības riskam pakļauto cilvēku, tostarp vistrūcīgāko un bērnu, sociālo integrāciju" 4.3.6.5. pasākuma "Atbalsta pasākumi bērniem ar uzvedības vai atkarību problēmām un to ģimenēm" īstenošanas noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Tiesību akta projekts "Grozījumi Ministru kabineta 2023. gada 21. novembra noteikumos Nr. 676 "Eiropas Savienības kohēzijas politikas programmas 2021.–2027. gadam 4.3.6. specifiskā atbalsta mērķa "Veicināt nabadzības vai sociālās atstumtības riskam pakļauto cilvēku, tostarp vistrūcīgāko un bērnu, sociālo integrāciju" 4.3.6.5. pasākuma "Atbalsta pasākumi bērniem ar uzvedības vai atkarību problēmām un to ģimenēm" īstenošanas noteikumi"" (turpmāk – TA projekts) ir Labklājības ministrijas (turpmāk – LM) iniciatīva un ir izstrādāts saskaņā ar Eiropas Savienības fondu 2021. –2027. gada plānošanas perioda vadības likuma 19. panta 6. un 13. punktu.
 
1.2. Mērķis
Mērķa apraksts
TA projekts paredz precizēt 4.3.6.5. pasākuma "Atbalsta pasākumi bērniem ar uzvedības vai atkarību problēmām un to ģimenēm" (turpmāk – 4.3.6.5. pasākums) īstenošanas nosacījumus attiecībā uz speciālistu konsultāciju īstenošanu un informēšanas pasākumiem sabiedrībai un mērķa grupām.
 
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Ministru kabineta (turpmāk – MK) noteikumu Nr. 676[1]:
- 25.3. apakšpunktā noteikts, ka finansējuma saņēmēja piesaistīts pakalpojuma sniedzējs īsteno speciālistu konsultācijas;
- 33.7. apakšpunktā noteikts, ka finansējuma saņēmējam projekta īstenošanā jāievēro komunikācijas un vizuālās identitātes prasības, kas noteiktas regulas 2021/1060[2] 47. un 50. pantā un MK 2023. gada 13. jūlija noteikumos Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā.


[1] MK 2023. gada 21. novembra noteikumi Nr.676 “Eiropas Savienības kohēzijas politikas programmas 2021.–2027. gadam 4.3.6. specifiskā atbalsta mērķa "Veicināt nabadzības vai sociālās atstumtības riskam pakļauto cilvēku, tostarp vistrūcīgāko un bērnu, sociālo integrāciju" 4.3.6.5. pasākuma "Atbalsta pasākumi bērniem ar uzvedības vai atkarību problēmām un to ģimenēm" īstenošanas noteikumi” (turpmāk – MK noteikumi Nr.676); pieejams: https://likumi.lv/ta/id/347648-eiropas-savienibas-kohezijas-politikas-programmas-2021-2027-gadam-4-3-6-specifiska-atbalsta-merka-veicinat-nabadzibas

[2] Eiropas Parlamenta un Padomes 2021. gada 24. jūnija regula (ES) 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai (turpmāk – regula 2021/1060); pieejams: https://eur-lex.europa.eu/legal-content/LV/TXT/?uri=CELEX:32021R1060
 
Problēmas un risinājumi
Problēmas apraksts
1. Viens no MK noteikumu Nr. 676 14.2.3. apakšpunktā noteiktā psihoemocionālā atbalsta bērniem ar uzvedības vai atkarību problēmām vai to attīstības risku un viņu ģimenēm, t.sk. audžuģimenēm un aizbildņiem (turpmāk – mērķa grupa) veidiem ir speciālistu konsultācijas. Saskaņā ar MK noteikumu Nr. 676 25.3. apakšpunktā noteikto speciālistu konsultāciju īstenošanai 2024 .gada 10. oktobrī Bērnu aizsardzības centrs (turpmāk – BAC) kā finansējuma saņēmējs noslēdza līgumu ar pakalpojuma sniedzēju SIA “Bērnu un pusaudžu resursu centrs”. Minētā līguma ietvaros no 2025. gada 31. marta pirmdienās (izņemot, ja pirmdiena ir svētku diena) no plkst. 17:00 līdz 20:00 mērķa grupai tika nodrošinātas bezmaksas anonīmas speciālistu konsultācijas. Mācību gada sākuma un beigu mēnesī (maijā un septembrī) konsultāciju laiks tika pagarināts par vienu stundu (no plkst. 16:00 līdz 20:00). Konsultācijas tika sniegtas pa tālruni 80006008 un sarakstes veidā tērzētavā https://drosmigssarunai.lv/. Katru mēnesi mērķa grupai tika piedāvāta iespēja saņemt atbildes uz viņus interesējošajiem jautājumiem kādā no tēmām, piemēram “Emocijas un uzvedības grūtības”, “Atkarības un vienaudžu spiediens”, “Paškaitējums” u. c. Kopš speciālistu konsultāciju uzsākšanas, laika posmā no 2025. gada 1. marta līdz 2025. gada 31. decembrim, uz tālruni 80006008 tika saņemti 463 zvani, no kuriem 99 (21%) zvani (tai skaitā 32 konsultācijas (vidēji 3 konsultācijas mēnesī), 66 testa zvani vai tehnisku iemeslu dēļ nenotikušas sarunas) tika veikti speciālistu konsultāciju laikā. Savukārt ārpus speciālistu konsultāciju laikiem zvanu skaits bija lielāks, t.i. 364 (79%) zvani, uz kuriem konsultācijas iespēju robežās nodrošināja BAC Bērnu un pusaudžu uzticības tālruņa 116111 (turpmāk – Uzticības tālrunis) konsultanti, t.sk. sniedza informāciju par nākamajiem speciālistu konsultāciju laikiem. Proti, lielākā daļa zvanu par jautājumiem, kas saistīti ar uzvedības vai atkarību problēmām, tika saņemti ārpus speciālistu konsultāciju laikiem, jo zvanītāji, saskaroties ar konkrētajām problēmām, vēlējās saņemt iespējami tūlītēju atbalstu, neatkarīgi no tā, vai vajadzība ir radusies speciālistu konsultāciju stundu laikā vai ārpus tām. Tika secināts, ka ar pakalpojuma sniedzēju noslēgtā līguma nosacījumi, t.sk. šim mērķim paredzētais finansējums, neļauj pietiekami elastīgi pielāgot speciālistu konsultāciju pieejamību faktiskajai zvanu plūsmai. BAC kā finansējuma saņēmējs, izvērtējot esošo situāciju, tostarp ņemot vērā, ka pakalpojuma sniedzēja nodrošināto speciālistu konsultāciju skaits konsultāciju laikā mēnesī ir vidēji 3 konsultācijas un to, ka lielākā daļa zvanu tiek saņemta ārpus speciālistu konsultāciju darba laika, nenodrošinot konsultāciju pieejamību mērķa grupai nepieciešamajā laikā, vienojās ar pakalpojuma sniedzēju SIA “Bērnu un pusaudžu resursu centrs” izbeigt līgumu par speciālistu konsultāciju nodrošināšanu ar 2026. gada 15. maiju. Turpmāk paredzēts, ka speciālistu konsultācijas nodrošinās finansējuma saņēmējs, taču šobrīd MK noteikumi Nr. 676 neparedz šādu iespēju.

2. MK noteikumos Nr. 676 trūkst norāde par nosacījumu BAC kā finansējuma saņēmējam, īstenojot MK noteikumu Nr. 676 14.4. apakšpunktā noteiktos sabiedrības un mērķa grupu informēšanas pasākumus, ievērot regulas 2021/1060 50. panta 1. punkta “e” apakšpunkta nosacījumu.
 
Risinājuma apraksts
Ņemot vērā minēto, MK noteikumos Nr. 676 nepieciešams veikt šādus grozījumus:

1. noteikt, ka speciālistu konsultācijas mērķa grupai īsteno finansējuma saņēmējs (precizēts MK noteikumu Nr. 676 25. punkts un izveidots jauns 25.1 punkts). 
Speciālistu konsultāciju nodrošināšanai uz 4.3.6.5. pasākuma projekta Nr. 4.3.6.5/1/24/I/001 “Atbalsta pasākumi bērniem ar uzvedības vai atkarību problēmām un to ģimenēm” (turpmāk – 4.3.6.5. pasākuma projekts) (īstenošanas periods no 2023. gada 1. septembra līdz 2029. gada 31. decembrim) īstenošanas laiku (indikatīvi uz 41 mēnesi) uz pilnu slodzi tiks piesaistīti papildu divi speciālisti (amatu klasificēšana un saskaņošana tiks nodrošināta MK 2022. gada 26. aprīļa noteikumos Nr. 262 “Valsts un pašvaldību institūciju amatu katalogs, amatu klasifikācijas un amatu apraksta izstrādāšanas kārtība” noteiktajā kārtībā 4.3.6.5. pasākuma projekta grozījumu izstrādes laikā). Tādējādi mērķa grupai tiks nodrošināta speciālistu konsultāciju pieejamība, nodrošinot iespēju operatīvi reaģēt uz zvanītāju vajadzībām un sniegt konsultācijas tieši tajā brīdī, kad bērns vai ģimenes loceklis meklē palīdzību. Plānots, ka speciālisti sniegs gan individuālās tiešsaistes, gan klātienes konsultācijas, konsultēs citus speciālistus par aktuālajiem jautājumiem saistībā ar bērnu uzvedības vai atkarību problēmām, nepieciešamības gadījumā koordinēs sadarbību ar citiem atbalsta sniedzējiem (sociālajiem dienestiem, izglītības iestādēm vai veselības aprūpes speciālistiem), piedalīsies krīzes intervencēs, konsultējot par uzvedības vai atkarību jautājumiem. Šāds risinājums, tostarp, konsultēšanas laikā uzkrātā pieredze, veicinās vienotu metodisko pieeju speciālistu konsultāciju sniegšanā, ļaus sistemātiski analizēt bērnu un ģimeņu problēmas un nepieciešamības gadījumā plānot preventīvu pasākumu ieviešanu to mazināšanai.

Papildu piesaistīto speciālistu atlīdzība tiks nodrošināta 4.3.6.5 pasākuma projektam apstiprinātā kopējā finansējuma ietvaros, pārdalot finansējumu starp izmaksu pozīcijām (t.i. sākotnēji pakalpojumam – speciālistu konsultācijām paredzēto finansējumu indikatīvi 222 485 euro apmērā novirzot projekta īstenošanas personāla izmaksām).
Paredzams, ka 4.3.6.5. pasākuma projekta personālam, patstāvīgi īstenojot speciālistu konsultācijas radīsies neliels finanšu ietaupījums no šobrīd šim mērķim prognozētā indikatīvā finansējuma (precīzas aplēses tiks veiktas 4.3.6.5. pasākuma projekta grozījumu izstrādes laikā), kurus iespējams novirzīt citu 4.3.6.5. pasākuma atbalstāmo darbību tvēruma paplašināšanai, piemēram, izglītojošiem un informējošiem pasākumiem bērniem ar uzvedības vai atkarību problēmām vai to riskiem.
Vienlaikus atbilstoši minētajam grozījumam precizēts MK noteikumu Nr. 676 30.1. apakšpunkts un izveidots jauns 33.9.3. apakšpunkts attiecībā uz finansējuma saņēmēja un pakalpojuma sniedzēja pienākumiem mērķa grupas personu datu apstrādei.

2. Papildināts ar jaunu 33.7.1 apakšpunktu, nosakot, ka, īstenojot sabiedrības un mērķa grupu informēšanas pasākumus (14.4. apakšpunkts), finansējuma saņēmējs ievēro regulas 2021/1060 50. panta 1. punkta “e” apakšpunktā un ES fondu 2021.–2027. gada un Atveseļošanas fonda komunikācijas un dizaina vadlīnijās noteikto. T.i., ņemot vērā, ka 4.3.6.5. pasākuma kopējās attiecināmās izmaksas pārsniedz 10 000 000 euro, finansējuma saņēmējam ir pienākums organizēt vismaz vienu sabiedrības informēšanas pasākumu, kurā iesaista Eiropas Komisiju vai Eiropas Komisijas pārstāvniecību Latvijā, pieaicinot arī LM kā atbildīgo iestādi, kā arī nepieciešamības gadījumā Finanšu ministriju kā vadošo iestādi un/vai Centrālo finanšu un līgumu aģentūru (turpmāk – CFLA) kā sadarbības iestādi.
 
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
TA projektā paredzētās izmaiņas nav būtiskas regulas 2021/1060 65. panta izpratnē un neietekmē 4.3.6.5. pasākuma darbību veidu, projekta mērķi, jo izmaiņas 4.3.6.5. pasākuma īstenošanas nosacījumos nerada riskus tā sākotnējā mērķa sasniegšanai. Ar plānotajām izmaiņām 4.3.6.5. pasākuma īstenošanas nosacījumos tiks sekmēta pasākuma mērķa – laikus identificēt bērnu uzvedības vai atkarību problēmu veidošanās risku un nodrošināt savlaicīgu un vajadzībām atbilstošu pakalpojumu un atbalsta sniegšanu uzvedības traucējumu un atkarību problēmu risināšanai – labāka sasniegšana.
TA paredzētās izmaiņas 4.3.6.5. pasākuma atbalstāmo darbību īstenošanā tiks veiktas 4.3.6.5. pasākuma projektam pieejamā kopējā attiecināmā finansējuma ietvaros.
Ierosinātajiem grozījumiem nav negatīvas ietekmes uz BAC kā finansējuma saņēmēju – tas ir informēts par TA projektu, t.sk. grozījumi attiecībā uz speciālistu konsultāciju īstenošanu TA projektā ietverti, balstoties uz BAC priekšlikumu. Pēc TA projekta apstiprināšanas finansējuma saņēmējs veiks attiecīgus grozījumus 2024. gada 2. maijā starp Centrālo finanšu un līgumu aģentūru un BAC noslēgtajā vienošanās par 4.3.6.5. pasākuma projekta īstenošanu. Vienlaikus ierosinātajiem grozījumiem nav ietekmes uz BAC ar pakalpojuma sniedzējiem noslēgtajiem līgumiem. Proti, BAC jau ir vienojies ar SIA “Bērnu un pusaudžu resursu centrs” ar 2026. gada 15. maiju izbeigt savstarpēji noslēgto līgumu par speciālistu konsultāciju nodrošināšanu.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Nav.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
Nav.
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
Nav.
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Sabiedrības līdzdalība tika nodrošināta MK noteikumu Nr. 676 izstrādes laikā. TA projekts atbilst MK noteikumu Nr. 676 mērķim, attiecīgi sabiedrības līdzdalība par šo TA projektu netika sludināta.
 
6.4. Cita informācija
Cita informācija
Nav.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Bērnu aizsardzības centrs
Centrālā finanšu un līgumu aģentūra
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
Nav.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Jā
Apraksts
TA projekts paredz izmaiņas tikai attiecībā uz personas datu apstrādes veicēju speciālistu konsultāciju gadījumā (līdzšinēji datu apstrādi veica pakalpojuma sniedzējs, pēc TA projekta spēkā stāšanās – finansējuma saņēmējs). Proti, TA projekts paredz finansējuma saņēmēja pienākumu veikt MK noteikumu Nr. 676 3.3. un 3.4. apakšpunktā minētās mērķa grupas personu atbilstības pārbaudi iesaistei MK noteikumu Nr. 676 25.1 punktā (TA projekta 2. punkts) minētajās speciālistu konsultācijās, tostarp tādās, kuras nodrošina, izmantojot tiešsaistes videosaziņas servisu, kā arī veic minēto personu identificēšanu un uzskaiti, norādot vārdu, uzvārdu, personas kodu, elektroniskā pasta adresi, tālruni un citu personas datus nesaturošu informāciju, bet, ja konsultācijas nodrošina klātienē, – arī faktiskās dzīves vietas adresi.
MK noteikumu Nr. 676 3.3. un 3.4. apakšpunktā minētās mērķa grupas personu datu apstrādes pamatojums jau sniegts MK noteikumu Nr. 676 anotācijā, kā arī pēc būtības TA projekts neparedz izmaiņas jau veicamās personas datu apstrādes tiesiskajos apstākļos un datu glabāšanā. Līdz ar to tas atkārtoti netiek ietverts šī TA projekta anotācijā.
 
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Jā
Apraksts
4.3.6.5. pasākuma īstenošana, tostarp TA projekts, tiešā veidā veicina bērna labāko interešu ievērošanu: tiks nodrošināta plašāka speciālistu konsultāciju pieejamība bērniem ar uzvedības vai atkarību problēmām vai to attīstības risku vajadzībām un viņu ģimenēm, t.sk. audžuģimenēm un aizbildņiem
8.2. Cita informācija
Cita informācija
TA projekts nemaina 4.3.6.5. pasākumā sākotnēji identificētās horizontālās ietekmes aspektus.

